Mendelejevo (Moskva provinco)

eta|250px|Strato Kujbiŝeva (Куйбышева)

Mendelejevo () estas urbotipa loĝloko en distrikto Solneĉnogorsk de Moskva provinco (Rusio).

Ĝi situas nord-okcidente de Moskvo, proksime al la fontoj de rivero Kljazma, sur la 40-a kilometro de Leningradskoje ŝoseo, apud Zelenograd (Moskvo). En proksimume 700 metroj de la loĝloko, sur relative alta tereno, situas vilaĝo Ljalovo ().

En la loĝloko estas 5 stratoj: Kujbiŝeva (Куйбышева), Pionerskaja ("Pionira", ruse Пионерская), Institutskaja ("Instituta", ruse Институтская), Levobereĵnaja ("Livborda", ruse Левобережная), Lesnaja ("Arbara", ruse Лесная).

Trans la rivero Kljazma en la loĝloko estas 3 pontoj.

 Historio 
Ĝi estis fondita en la 1957-a jaro. Statuson de urbotipa loĝloko ĝi havas ekde la 1965-a jaro. Ĝi estis nomita je memoro de rusia sciencisto Dmitrij Mendelejev.

Laŭ arkeologiaj esploroj, en la regiono loĝis antikvaj slavaj triboj.

La plej malnovaj loĝejoj de mezolitiko estis trovitaj ĉe vilaĝo Ljalovo kaj Mendelejevo apud rivero Kljazma.

 Loĝantaro 
 Jaro 2009  2010  2012  2013 Loĝantaro 7500  7927  7868  7720

 Ekonomio 
Apud la loĝloko situas Tutrusia scienco-esplora instituto de fiziko-teknikaj kaj radio-teknikaj mezuroj (, ВНИИФТРИ), fondita samtempe kun fondo de la loĝloko. La instituto ĉefe okupiĝas pri metrologio, kaj estas konata kiel tenanto de ŝtata etalono de tempo kaj frekvenco.

Laŭ socio-ekonomia stato la loĝloko, kiu en la epoko de Sovetunio disvolviĝis ĉefe kiel loĝa zono por dungitoj de granda (ĝis 6000 dungitoj) apartigita scienca organizaĵo, povas esti konsiderata kiel modere deprema regiono; kiel ekzemplo de tio povas esti la fakto, ke tie preskaŭ ne okazas nova konstruado de loĝejoj ekde la 1992-a jaro.

 Transporto 
En la loĝloko tute forestas ena publika transporto. Interurbaj aŭtobusoj itineras inter Mendelejevo kaj stacio Krjukovo (Крюково) en Zelenograd, Ljalovo kaj la moskva metrostacio . En la teritorio de la loĝloko estas 3 aŭtobusaj haltejoj.

 Vidindaĵoj 
Senpere apud komenco de branĉa aŭtovojo de Leningradskoje ŝoseo al Mendelejevo estas memora komplekso "Bajonetoj" (ruse Штыки) omaĝe al la 2-а mondmilito.

Laŭ la vojo al la loĝloko, en pluraj centoj da metroj de randaj domoj, situas monumento "Militisto kaj funebranta patrino", omaĝa al la unuaj jaroj de sovetia partopreno en la 2-а mondmilito. La monumento estis konstruita al la 40-jariĝo de la batalo por Moskvo sur tombejo de sovetiaj militistoj Monumento sur tombejo en Mendelejevo. Ĝi konsistas el vira kaj virina figuroj apud kvinpinta stelo. Ĝis la 1990-aj jaroj apude estis kontraŭtankaj erinacoj, kiuj nun forestas. La erinacoj estis kiel memoro pri estinta tie defenda limo, de kie komenciĝis reofensivo de sovetia armeo en vintro de 1941-a jaro. La erinacoj ne surhavis iun tekston, tamen apude estas kelkaj aliaj monumentoj omaĝe de tiu defenda limo, kiuj havas surskribojn.

 Esperanto en Mendelejevo 
 Ekde la  ĝis la  en Mendelejevo pasis Alternativa Lingva Trejnado Esperanta (ALTE), organizita de Moskva Esperanto-Asocio "MASI" - lingva trejnado por esperantistoj ekde la nivelo B1, kiuj deziras pliriĉigi sian lingvaĵon, plibonigi la gramatikon kaj multe praktiki parolan EsperantonPaĝaro de MEA MASI kun informo pri ALTE  (esperante)Paĝo de ALTE ĉe vk.com (esperante).
 En 2014 en Mendelejevo estis planata SES 2014 (reale okazis en vilaĝo Koltiŝevo de distrikto Solneĉnogorsk).

 Referencoj 

 Eksteraj ligiloj 
 Oficiala TTT-ejo de la loĝloko  (ruse)
 TTT-ejo de Tutrusia scienco-esplora instituto de fiziko-teknikaj kaj radio-teknikaj mezuroj (ruse)
 Alternativa paĝaro de Mendelejevo (ruse)

Kategorio:Urbotipaj loĝlokoj de Moskva provinco
Kategorio:Distrikto Solneĉnogorsk